

**ประกาศองค์การบริหารส่วนตำบลห้วยชมภู**

**เรื่อง รายงานผลการจัดซื้อจัดจ้างหรือการจัดหาพัสดุ ประจำปีงบประมาณ พ.ศ. 2564**

-------------------------------------------------------------------

 ตามประกาศคณะกรรมการข้อมูลข่าวสารของราชการ เรื่อง กำหนดให้ข้อมูลข่าวสารเกี่ยวกับผลการพิจารณาการจัดซื้อจัดจ้างของหน่วยงานของรัฐเป็นข้อมูลข่าวสารที่ต้องจัดไว้ให้ประชาชนตรวจดูได้ตามมาตรา 9 (8) แห่งพระราชบัญญัติข้อมูลข่าวสารของทางราชการ พ.ศ. 2540 นั้น

 องค์การบริหารส่วนตำบลห้วยชมภู ได้สรุปผลการดำเนินการจัดซื้อจัดจ้างหรือการจัดหาพัสดุ ประจำปีงบประมาณ พ.ศ. 2564 เพื่อความโปร่งใส และให้ประชาชนสามารถตรวจสอบได้ จึงขอประชาสัมพันธ์ผลการดำเนินการจัดซื้อจัดจ้างหรือการจัดหาพัสดุ ประจำปีงบประมาณ พ.ศ. 2564 รายละเอียดปรากฏตามเอกสารที่แนบมาพร้อมนี้

 จึงประกาศเพื่อทราบโดยทั่วกัน

ประกาศ ณ วันที่ 28 ตุลาคม พ.ศ. 2564

 (นายจตุพล อินต๊ะสงค์)

 ปลัดองค์การบริหารส่วนตำบล รักษาราชการแทน

 นายกองค์การบริหารส่วนตำบลห้วยชมภู

**รายงานผลการจัดซื้อจัดจ้างหรือการจัดหาพัสดุ ประจำปีงบประมาณ พ.ศ. 2564**

 องค์การบริหารส่วนตำบลห้วยชมภู ได้จัดทำรายงานผลการจัดซื้อจัดจ้างหรือการจัดหาพัสดุ ประจำปีงบประมาณ พ.ศ. 2564 เพื่อความโปร่งใส และให้ประชาชนสามารถตรวจสอบได้ จึงขอประชาสัมพันธ์ผลการดำเนินการจัดซื้อจัดจ้างหรือการจัดหาพัสดุ ประจำปีงบประมาณ พ.ศ. 2564 โดยแยกได้ ดังนี้

|  |  |  |  |  |
| --- | --- | --- | --- | --- |
| **ประเภทค่าใช้จ่าย (จำนวนราย)** | **จัดซื้อ** | **จัดจ้าง** | **เช่า** | **รวมทั้งหมด** |
| **รวมทั้งหมด** | **53** | **110** | **1** | **164** |
| **ค่าบำรุงรักษาและปรับปรุงที่ดินและสิ่งก่อสร้าง** |  | **13** |  | **13** |
| คิดเป็นร้อยละ |  | 11.82 |  | 7.93 |
| **ค่าครุภัณฑ์** | **6** |  |  | **6** |
| คิดเป็นร้อยละ | 11.32 |  |  | 3.66 |
| **ค่าวัสดุ** | **47** |  |  | **47** |
| คิดเป็นร้อยละ | 88.68 |  |  | 28.66 |
| **ค่าใช้สอย** |  | **97** | **1** | **98** |
| คิดเป็นร้อยละ |  | 88.18 | 100.00 | 59.75 |

|  |  |  |  |  |
| --- | --- | --- | --- | --- |
| **ประเภทค่าใช้จ่าย (จำนวนเงิน)** | **จัดซื้อ** | **จัดจ้าง** | **เช่า** | **รวมทั้งหมด** |
| **รวมทั้งหมด** | **4,749,860.80** | **5,285,378.80** | **42,000.00** | **10,077,239.60** |
| **ค่าบำรุงรักษาและปรับปรุงที่ดินและสิ่งก่อสร้าง** |  | **3,283,000.00** |  | **3,283,000.00** |
| คิดเป็นร้อยละ |  | 62.11 |  | 32.58 |
| **ค่าครุภัณฑ์** | **580,590.00** |  |  | **580,590.00** |
| คิดเป็นร้อยละ | 12.22 |  |  | 5.76 |
| **ค่าวัสดุ** | **4,169,270.80** |  |  | **4,169,270.80** |
| คิดเป็นร้อยละ | 87.78 |  |  | 41.37 |
| **ค่าใช้สอย** |  | **2,002,378.80** | **42,000.00** | **2,044,378.80** |
| คิดเป็นร้อยละ |  | 37.89 | 100.00 | 20.29 |

 1. การจัดซื้อจัดจ้างหรือการจัดหาพัสดุ ปีงบประมาณ พ.ศ. 2564 จำนวน 164 งาน รวมเป็นจำนวนเงินทั้งสิ้น 10,077,239.60 บาท โดยแบ่งเป็น

 - จัดซื้อจัดจ้างหรือการจัดหาพัสดุ โดยวิธีเฉพาะเจาะจง จำนวน 163 งาน คิดเป็นร้อยละ 99.39 เป็นจำนวนเงิน 9,868,239.60 บาท คิดเป็นร้อยละ 97.93

 - จัดซื้อจัดจ้างหรือการจัดหาพัสดุ โดยคัดเลือก จำนวน 1 งาน คิดเป็นร้อยละ 0.61 เป็นจำนวนเงิน 209,000.00 บาท คิดเป็นร้อยละ 2.07

/2. ร้อยละ...

-2-

 2. ร้อยละของการประหยัดงบประมาณ หมวดค่าครุภัณฑ์ ค่าที่ดินและสิ่งปลูกสร้าง ดังนี้

 - จัดซื้อจัดจ้างในหมวดค่าครุภัณฑ์ จำนวน 6 งาน จำนวนเงินงบประมาณ 599,600.00 บาท วงเงินที่จัดซื้อจัดจ้าง 580,590.00 บาท คิดเป็นร้อยละ 3.17

 - จัดซื้อจัดจ้างในหมวดค่าบำรุงรักษาและปรับปรุงที่ดินและสิ่งก่อสร้าง จำนวน 13 งาน จำนวนเงินงบประมาณ 3,296,000.00 บาท วงเงินที่จัดซื้อจัดจ้าง 3,283,000.00 บาท คิดเป็นร้อยละ 0.39

**ปัญหาและอุปสรรค**

 1. มีการออกระเบียบ ข้อบังคับ หรือหนังสือสั่งการกำหนดแนวทางปฏิบัติในการจัดซื้อจัดจ้างอยู่บ่อยครั้ง บางครั้งทำให้ผู้ปฏิบัติงานเกิดความสับสน ในบางเรื่องที่ออกมาไม่มีความชัดเจน ผู้ปฏิบัติงานต้องตีความเอง ทำให้เกิดความผิดพลาดในการปฏิบัติตามระเบียบ กฎหมาย

 2. พัสดุหลายรายการไม่มีราคากลาง เนื่องจากจะต้องระบุราคากลางและแหล่งที่มาของราคากลางตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 มาตรา 4 ทำให้การจัดซื้อจัดจ้างในบางโครงการเกิดความล่าช้า การสืบราคาไม่ค่อยได้รับความร่วมมือจากผู้ประกอบการมากนัก

 3. เขตพื้นของตำบลห้วยชมภูอยู่ในพื้นที่เขตป่าสงวนและอยู่บนภูเขาสูง การคมนาคมสัญจรค่อนข้างลำบาก การจะดำเนินการจัดซื้อจัดจ้างโดยเฉพาะโครงการก่อสร้างต้องได้รับอนุญาตจากเจ้าของพื้นที่ก่อน การให้ความช่วยเหลือแก้ไขปัญหาความเดือดร้อนของประชาชนในพื้นที่จึงไม่เป็นที่พึงพอใจเท่าที่ควร ซึ่งทางหน่วยงานได้ทำเรื่องในการขออนุญาตใช้พื้นที่แล้ว แต่ยังไม่มีความคืบหน้า

 4. การดำเนินการจัดซื้อจัดจ้างของหน่วยงานทำได้ยากกว่าหน่วยงานอื่น ไม่สะดวกในการติดต่อประสานงานกันโดยตรงระหว่างหน่วยงานกับผู้ประกอบการ เนื่องจากเป็นพื้นที่สูงและการเดินทางลำบาก ผู้ประกอบการบางรายจึงไม่ให้เครดิตการซื้อขายหรือรับจ้าง การจัดซื้อจัดจ้างส่วนใหญ่ต้องจัดซื้อจัดจ้างกับผู้ประกอบการรายเดิม

 5. เนื่องจากพื้นที่รับผิดชอบของหน่วยงานอยู่ในเขตป่าสงวนและไม่มีเอกสารสิทธิ์ การจะขอรับงบประมาณอุดหนุนในการดำเนินการจัดซื้อจัดจ้างในพื้นที่โดยเฉพาะโครงการก่อสร้างจึงเป็นไปได้ยาก

**ข้อเสนอแนะ**

 1. หน่วยงานเจ้าของระเบียบ หน่วยงานต้นสังกัด ควรที่จะกำหนดแนวทางการปฏิบัติในการดำเนินการจัดซื้อจัดจ้างให้มีความชัดเจน เข้าใจง่าย มีการจัดการอบรมให้ความรู้ ทำความเข้าใจกับหน่วยงานภายใต้สังกัดและเจ้าหน้าที่ผู้ปฏิบัติงาน เพื่อลดปัญหาการตีความกฎหมายผิดพลาด แก้ปัญหาความในการปฏิบัติงาน

 2. การดำเนินการเพื่อช่วยเหลือและแก้ไขปัญหาความเดือดร้อนของประชาชนในพื้นที่ หน่วยงานเจ้าของพื้นที่ควรที่จะมีการผ่อนปรณหรือกำหนดขอบเขตที่ชัดเจนว่าการดำเนินการแบบไหนที่สามารถทำได้และการดำเนินการแบบไหนที่ทำไม่ได้

**แนวทางการแก้ไข**

 1. เจ้าหน้าที่ผู้ปฏิบัติงานควรศึกษาและทำความเข้าใจระเบียบกฎหมายหรือหนังสือสั่งการ เพื่อลดความผิดพลาด

 2. ในการดำเนินการจัดซื้อจัดจ้างทุกขั้นตอนให้มีความรัดกุม รอบคอบ เพื่อไม่ให้เกิดความผิดพลาด

 3. ให้เจ้าหน้าที่ที่เกี่ยวข้องติดตามความคืบหน้าของการขออนุญาติใช้พื้นที่ในเขตป่าสงวน